חוק מוסר תשלומים לספקים

{{ח:התחלה}}
{{ח:כותרת|חוק מוסר תשלומים לספקים, התשע״ז–2017}}

{{ח:פתיח-התחלה}}
{{ח:מאגר|2016309}} {{ח:תיבה|ס״ח תשע״ז, 552|חוק מוסר תשלומים לספקים|https://fs.knesset.gov.il/20/law/20_lsr_382398.pdf}}; {{ח:תיבה|תשפ״ד, 188|תיקון מס׳ 9 לחוק פסיקת ריבית והצמדה|https://fs.knesset.gov.il/25/law/25_lsr_3568695.pdf}}.
{{ח:סוגר}}
{{ח:מפריד}}

{{ח:סעיף|1|מטרה}}
{{ח:ת}} מטרתו של חוק זה להסדיר ביצוע תשלומים לספקים בעד מכירת טובין, מתן שירות או ביצוע עבודה.

{{ח:סעיף|2|הגדרות|תיקון: תשפ״ד}}
{{ח:ת}} בחוק זה –
{{ח:ת|סוג=הגדרה}} ”גוף מתוקצב“ – כהגדרתו {{ח:חיצוני|חוק יסודות התקציב#סעיף 21|בסעיף 21 לחוק יסודות התקציב, התשמ״ה–1985}};
{{ח:ת|סוג=הגדרה}} ”דמי פיגורים“ ו”ריבית שקלית“ – כהגדרתם {{ח:חיצוני|חוק פסיקת ריבית והצמדה|בחוק פסיקת ריבית והצמדה}};
{{ח:ת|סוג=הגדרה}} ”הוועדה“ – ועדת הכלכלה של הכנסת;
{{ח:ת|סוג=הגדרה}} ”חוק המועצה להשכלה גבוהה“ – {{ח:חיצוני|חוק המועצה להשכלה גבוהה|חוק המועצה להשכלה גבוהה, התשי״ח–1958}};
{{ח:ת|סוג=הגדרה}} ”חוק פסיקת ריבית והצמדה“ – {{ח:חיצוני|חוק פסיקת ריבית והצמדה|חוק פסיקת ריבית והצמדה, התשכ״א–1961}};
{{ח:ת|סוג=הגדרה}} ”חוק תאגידי מים וביוב“ – {{ח:חיצוני|חוק תאגידי מים וביוב|חוק תאגידי מים וביוב, התשס״א–2001}};
{{ח:ת|סוג=הגדרה}} ”חשבון“ – דרישה לתשלום תמורה בעד עסקה, שמוגשת למזמין בידי ספק;
{{ח:ת|סוג=הגדרה}} ”מוסד להשכלה גבוהה מתוקצב“ – מוסד מהמוסדות המפורטים להלן, שהממשלה משתתפת בתקציבו, במישרין או בעקיפין:
{{ח:תתת|(1)}} מוסד מוכר כמשמעותו {{ח:חיצוני|חוק המועצה להשכלה גבוהה#סעיף 9|בסעיף 9 לחוק המועצה להשכלה גבוהה}};
{{ח:תתת|(2)}} מוסד שקיבל תעודת היתר או אישור לפי {{ח:חיצוני|חוק המועצה להשכלה גבוהה#סעיף 21א|סעיף 21א לחוק המועצה להשכלה גבוהה}};
{{ח:תתת|(3)}} מוסד שהתואר שהוא מעניק הוכר לפי {{ח:חיצוני|חוק המועצה להשכלה גבוהה#סעיף 28א|סעיף 28א לחוק המועצה להשכלה גבוהה}};
{{ח:ת|סוג=הגדרה}} ”המועצה להסדר ההימורים בספורט“ – המועצה שהוקמה לפי {{ח:חיצוני|חוק להסדר ההימורים בספורט#סעיף 1|סעיף 1 לחוק להסדר ההימורים בספורט, התשכ״ז–1967}};
{{ח:ת|סוג=הגדרה}} ”מזמין“ – רשות מדינה, משרד ממשלתי, רשות מקומית, מוסד להשכלה גבוהה מתוקצב, גוף מתוקצב או כל גוף אחר שהוקם לפי דין, מפעל הפיס או עסק, שמתקשרים עם ספק בחוזה לביצוע עסקה;
{{ח:ת|סוג=הגדרה}} ”מימון חיצוני“ – תמיכה או תקצוב למטרה ייעודית שמקבלת רשות מקומית מהמדינה או הקצבה שמקבלת רשות מקומית מאת גוף מתוקצב;
{{ח:ת|סוג=הגדרה}} ”ספק“ – מי שמספק טובין, נותן שירות או מבצע עבודה דרך עיסוקו;
{{ח:ת|סוג=הגדרה}} ”הסוכנות לעסקים קטנים ובינוניים“ – הסוכנות שהוקמה לפי {{ח:חיצוני|http://www.pmo.gov.il/Secretary/GovDecisions/2007/Pages/des2190.aspx|החלטת הממשלה מס׳ 2190 מיום כ״ח באב התשס״ז (12 באוגוסט 2007)}};
{{ח:ת|סוג=הגדרה}} ”עבודות הנדסה בנאיות“ – כהגדרתן {{ח:חיצוני|חוק רישום קבלנים לעבודות הנדסה בנאיות|בחוק רישום קבלנים לעבודות הנדסה בנאיות, התשכ״ט–1969}};
{{ח:ת|סוג=הגדרה}} ”עסק“ – מוסד כספי, עוסק מורשה או עוסק פטור כהגדרתם {{ח:חיצוני|חוק מס ערך מוסף|בחוק מס ערך מוסף, התשל״ו–1975}}, למעט תאגיד שבידי רשות מקומית לפחות מחצית מההון או מחצית מכוח ההצבעה בו, חברה כהגדרתה {{ח:חיצוני|חוק תאגידי מים וביוב|בחוק תאגידי מים וביוב}}, מפעל הפיס או המועצה להסדר ההימורים בספורט;
{{ח:ת|סוג=הגדרה}} ”עסקה“ – מכירת טובין, מתן שירות או ביצוע עבודה;
{{ח:ת|סוג=הגדרה}} ”ריבית פיגורים“ – כמשמעותה {{ח:חיצוני|חוק פסיקת ריבית והצמדה#סעיף 5|בסעיף 5(ב) לחוק פסיקת ריבית והצמדה}};
{{ח:ת|סוג=הגדרה}} ”רשות מדינה“ – לשכת נשיא המדינה, הכנסת, משרד מבקר המדינה, בנק ישראל, רשות ניירות ערך או המוסד לביטוח לאומי;
{{ח:ת|סוג=הגדרה}} ”רשות מקומית“ – לרבות תאגיד שבידי רשות מקומית לפחות מחצית מההון או מחצית מכוח ההצבעה בו וחברה כהגדרתה {{ח:חיצוני|חוק תאגידי מים וביוב|בחוק תאגידי מים וביוב}};
{{ח:ת|סוג=הגדרה}} ”השרים“ – שר הכלכלה והתעשייה ושר האוצר.

{{ח:סעיף|3|מועדי תשלום|תיקון: תשפ״ד}}
{{ח:תת|(א)}} מזמין שהוא רשות מדינה, משרד ממשלתי, המועצה להסדר ההימורים בספורט או מפעל הפיס, שהתקשר עם ספק בחוזה לביצוע עסקה, ישלם לספק את התמורה בעד העסקה באחד המועדים המפורטים להלן:
{{ח:תתת|(1)}} אם התקופה לתשלום לספק נספרת ממועד המצאת החשבון – לא יאוחר מ־45 ימים מהמועד שבו הומצא למזמין החשבון;
{{ח:תתת|(2)}} אם התקופה לתשלום לספק נספרת מתום החודש שבמהלכו הומצא החשבון למזמין – לא יאוחר מ־30 ימים מתום אותו החודש.
{{ח:תת|(ב)}} על אף האמור בסעיף קטן (א), בהתקשרות בעסקה כאמור באותו סעיף קטן לביצוע עבודות הנדסה בנאיות, תשולם התמורה בעד העסקה לא יאוחר מ־85 ימים מהמועד שבו הומצא החשבון למזמין כאמור באותו סעיף קטן או מ־70 ימים מתום החודש שבו הומצא לו החשבון, לפי העניין.
{{ח:תת|(ג)}} אין בהוראות סעיף קטן (ב) כדי לגרוע ממועדי תשלום קצרים יותר שנקבעו בהוראות תקנות כספים ומשק (תכ״מ) של החשב הכללי במשרד האוצר כפי שהיו בתוקף ביום ג׳ בטבת התשע״ז (1 בינואר 2017).
{{ח:תת|(ד)}} על אף האמור בסעיף קטן (ב), השרים, באישור הוועדה, יקבעו סוגי קבלנים לעבודות הנדסה בנאיות או ענפים של עבודות כאמור, שהוראות סעיף קטן (א) יחולו עליהם.
{{ח:תת|(ה)|(1)}} מזמין שהוא מוסד להשכלה גבוהה מתוקצב, גוף מתוקצב או גוף אחר שהוקם לפי דין, למעט רשות מדינה, רשות מקומית והמועצה להסדר ההימורים בספורט, שהתקשר עם ספק בחוזה לביצוע עסקה, ישלם לספק את התמורה בעד העסקה לא יאוחר מ־45 ימים מתום החודש שבו הומצא לו החשבון, אלא אם כן קבעו הצדדים באופן מפורש בחוזה, באישור המנהל הכללי של המזמין, מועד אחר לתשלום; ואולם, לא ייקבע מועד אחר לתשלום כאמור, אלא אם כן הדבר נדרש בשל אופייה המיוחד של ההתקשרות או שהוא אינו מועד בלתי הוגן באופן חריג.
{{ח:תתת|(2)}} מזמין כאמור בפסקה (1) שעורך מכרז לשם התקשרות עם ספק בחוזה לביצוע עסקה, לא יקבע בחוזה מועד אחר לתשלום כמשמעותו באותה פסקה, אלא אם כן ציין במכרז את מועד התשלום האחר כאמור.
{{ח:תתת|(3)}} נקבע בחוזה כאמור בפסקה (1) מועד אחר לתשלום כמשמעותו בפסקה (1), ידווח המזמין על העסקה ועל המועד האמור לסוכנות לעסקים קטנים ובינוניים.
{{ח:תת|(ו)|(1)}} מזמין שהוא רשות מקומית שהתקשר עם ספק בחוזה לביצוע עסקה, ישלם לספק את התמורה בעד העסקה לא יאוחר מ־45 ימים מתום החודש שבו הומצא לו החשבון, ולגבי עסקה לביצוע עבודות הנדסה בנאיות – לא יאוחר מ־80 ימים מתום החודש שבו הומצא לו החשבון.
{{ח:תתת|(2)}} על אף האמור בפסקה (1), היתה העסקה ממומנת, כולה או חלקה, באמצעות מימון חיצוני, רשאית הרשות המקומית לדחות את מועד תשלום החלק היחסי מהתמורה שממומן באמצעות המימון החיצוני (בפסקה זו – תשלום נדחה), עד תום 10 ימי עסקים מיום קבלת המימון החיצוני, ובלבד –
{{ח:תתתת|(א)}} שהרשות המקומית תמסור לספק הודעה בכתב על שיעור המימון החיצוני מההיקף הכולל של העסקה, מקור המימון החיצוני והאפשרות לדחות את מועד תשלום החלק היחסי מהתמורה שממומן באמצעות מימון חיצוני, לא יאוחר ממועד ההתקשרות, ואם ההתקשרות נעשית במכרז – פרסום המכרז;
{{ח:תתתת|(ב)}} שהתשלום הנדחה ישולם לא יאוחר מ־150 ימים מהיום שבו הומצא החשבון לרשות המקומית, אף אם היא לא קיבלה את המימון החיצוני.
{{ח:תתת|(3)}} היה מקור המימון החיצוני משרד ממשרדי הממשלה או רשות מקומית אחרת (בסעיף קטן זה – הגורם המממן), ישלם אותו גורם מממן לרשות המקומית שהתקשרה עם ספק כאמור בפסקה (1) את המימון החיצוני בתוך 60 ימים מיום שבו המציאה הרשות המקומית את החשבון האמור בפסקה (2)(ב) לגורם המממן, אלא אם כן המנהל הכללי של הגורם המממן מצא כי התקיימו נסיבות מיוחדות שבשלהן יש לעכב את התשלום; לא התקיימו נסיבות מיוחדות כאמור והגורם המממן לא שילם לרשות המקומית את המימון החיצוני בתוך 60 ימים כאמור, ישלם הגורם המממן לרשות המקומית תוספת ריבית שקלית, ובחלוף 30 ימים מהמועד האמור – תוספת דמי פיגורים, ויחולו הוראות {{ח:חיצוני|חוק פסיקת ריבית והצמדה|חוק פסיקת ריבית והצמדה}}, בשינויים המחויבים.
{{ח:תתת|(4)}} שילם הגורם המממן לרשות המקומית ריבית שקלית או ריבית שקלית ודמי פיגורים, לפי העניין, תעביר אותם הרשות המקומית לספק, ויחולו הוראות {{ח:חיצוני|חוק פסיקת ריבית והצמדה|חוק פסיקת ריבית והצמדה}}, בשינויים המחויבים.
{{ח:תת|(ז)}} מזמין שהוא עסק שהתקשר עם ספק בחוזה לביצוע עסקה, ישלם לספק את התמורה בעד העסקה לא יאוחר מ־45 ימים מתום החודש שבו הומצא לו החשבון, אלא אם כן קבעו הצדדים באופן מפורש בחוזה מועד אחר לתשלום; ואולם לא ייקבע מועד אחר לתשלום כאמור, אלא אם כן הדבר נדרש בשל אופייה המיוחד של ההתקשרות או שהוא אינו מועד בלתי הוגן באופן חריג.
{{ח:תת|(ח)|(1)}} המציא ספק למזמין חשבון שאינו כולל פרט מהותי שיש לכלול בו בהתאם לחוזה ביניהם או שהמציא את החשבון בלי שקוימו התנאים המהותיים לצורך קבלת התמורה בהתאם לחוזה האמור, יחזיר המזמין את החשבון לספק, ויראו זאת כאילו החשבון לא הומצא למזמין, ובלבד שהמזמין פירט את הליקויים שנמצאו בחשבון.
{{ח:תתת|(2)}} על אף האמור בפסקה (1), החזיר המזמין לספק את החשבון כאמור באותה פסקה לאחר תום תקופת הבדיקה, ישלם המזמין את התמורה הקבועה בחשבון לא יאוחר מ־10 ימי עסקים מתום המועד האחרון לתשלום החשבון כאמור בסעיפים קטנים (א) עד (ז), לפי העניין, ואולם התקופה שממועד החזרת החשבון לספק כאמור עד שהספק המציא למזמין חשבון מתוקן, שבו תוקנו הליקויים שפירט המזמין כאמור בפסקה (1), לא תבוא במניין הימים לתשלום החשבון כאמור; לעניין זה, ”תקופת הבדיקה“ – כל אחד מאלה, לפי העניין:
{{ח:תתתת|(א)}} לעניין עסקאות לפי סעיפים קטנים (א), (ה), (ו), למעט עסקה לביצוע עבודות הנדסה בנאיות, ו־(ז) – 23 ימי עסקים ממועד המצאת החשבון;
{{ח:תתתת|(ב)}} לעניין עסקה לפי סעיף קטן (ב) ועסקה לפי סעיף קטן (ו) לביצוע עבודות הנדסה בנאיות – 60 ימים ממועד המצאת החשבון.
{{ח:תתת|(3)}} על אף האמור בפסקה (2), בהתקשרות בין מזמין שהוא גוף כאמור בסעיף קטן (ה) או עסק כאמור בסעיף קטן (ז) ובין ספק, רשאים הצדדים לקבוע הוראות אחרות מההוראות שבפסקה האמורה; ואולם, לא ייקבעו הוראות אחרות כאמור אלא אם כן הדבר נדרש בשל אופייה המיוחד של ההתקשרות או שהן אינן בלתי הוגנות באופן חריג.
{{ח:תת|(ט)}} המצאת חשבון למזמין לפי סעיף זה תיעשה בכל אחת מדרכים אלה:
{{ח:תתת|(1)}} במסירה אישית למזמין על ידי הספק או מי מטעמו;
{{ח:תתת|(2)}} בדואר רשום עם אישור מסירה;
{{ח:תתת|(3)}} במסר אלקטרוני כהגדרתו {{ח:חיצוני|חוק חתימה אלקטרונית|בחוק חתימה אלקטרונית, התשס״א–2001}} (בסעיף קטן זה – מסר אלקטרוני) עם אישור מסירה שניתן באמצעי אלקטרוני (בסעיף קטן זה – אישור מסירה אלקטרוני);
{{ח:תתת|(4)}} בפקסימיליה עם אישור מסירה אלקטרוני או עם תרשומת של הודעה טלפונית שניתנה למזמין בדבר שליחת החשבון;
{{ח:תתת|(5)}} במסר אלקטרוני באמצעות מערכת ייעודית ממוחשבת של המזמין;
{{ח:תתת|(6)}} בדרך סבירה אחרת שהוסכמה בין הספק למזמין.

{{ח:סעיף|4|ריבית שקלית ודמי פיגורים|תיקון: תשפ״ד}}
{{ח:תת|(א)}} תמורה הקבועה בחשבון שלא שולמה עד המועד לתשלום החשבון כמשמעותו {{ח:פנימי|סעיף 3|בסעיף 3}}, תשולם לספק בתוספת ריבית שקלית, ובחלוף 30 ימים מהמועד האמור – בתוספת דמי פיגורים, ויחולו הוראות {{ח:חיצוני|חוק פסיקת ריבית והצמדה|חוק פסיקת ריבית והצמדה}}, בשינויים המחויבים.
{{ח:תת|(ב)}} הוראות סעיף קטן (א) יחולו על התקשרות בין מזמין שהוא גוף כאמור {{ח:פנימי|סעיף 3|בסעיף 3(ה)(1)}} או עסק כאמור {{ח:פנימי|סעיף 3|בסעיף 3(ז)}} ובין ספק, רק בהתקשרות שבה היתה לאותו גוף או עסק, לפי העניין, עדיפות בעיצוב תנאי החוזה.
{{ח:תת|(ג)}} אין בהוראות סעיף זה כדי לגרוע מזכותו של ספק לכל סעד אחר שהוא זכאי לו לפי דין בשל אי תשלום התמורה במועד.

{{ח:סעיף|5|הקלות ופטורים}}
{{ח:ת}} השרים, בהתייעצות עם השר הנוגע לעניין לפי דין ובאישור הוועדה, רשאים לקבוע פטור מהוראות {{ח:פנימי|סעיף 3|סעיפים 3}} {{ח:פנימי|סעיף 4|ו־4}}, כולן או חלקן, או מועדי תשלום אחרים מהמועדים הקבועים {{ח:פנימי|סעיף 3|בסעיף 3}}, והכול בהתאם לתנאים שיקבעו, בהתייחס לסוגים שונים של מזמינים, של ספקים או של עסקאות.

{{ח:סעיף|6|חיוב חוזי מכוח החוק}}
{{ח:ת}} חיובים החלים על צד לחוזה לפי {{ח:פנימי|סעיף 3|סעיפים 3}} {{ח:פנימי|סעיף 4|ו־4}}, יראו אותם כחלק מאותו חוזה.

{{ח:סעיף|7|התניה לטובת הספק}}
{{ח:ת}} אין להתנות על הוראות חוק זה אלא לטובת הספק.

{{ח:סעיף|8|שמירת חובות המעסיק}}
{{ח:ת}} אין בהוראות חוק זה כדי לגרוע מחובות מעסיק כלפי עובדיו.

{{ח:סעיף|9|ביצוע}}
{{ח:ת}} השרים ממונים על ביצוע חוק זה.

{{ח:סעיף|10|החלת הוראות הנוגעות למשרד ממשלתי על גופים נוספים}}
{{ח:תת|(א)}} הוראות {{ח:פנימי|סעיף 3|סעיף 3(א) ו־(ב)}} יחולו על מזמין שהוא אחד מהגופים שהוראות {{ח:פנימי|סעיף 3|סעיף 3(ה)}} חלות עליו, לעניין עסקאות בינו ובין ספק, בתום שנה מיום התחילה, אלא אם כן נקבע אחרת לגבי אותם גופים, כולם או חלקם, והכול בהתאם לתנאים שיקבעו השרים וראש הממשלה, לאחר התייעצות עם השר הנוגע לעניין לפי דין, עם הסוכנות לעסקים קטנים ובינוניים ובאישור הוועדה, ורשאים השרים וראש הממשלה לקבוע בדרך האמורה תנאים שונים לסוגים שונים של ספקים או של עסקאות; תקנות כאמור יכול שיכללו גם מועדי תשלום מאוחרים מהמועדים הקבועים {{ח:פנימי|סעיף 3|בסעיף 3}}.
{{ח:תת|(ב)}} על אף האמור בסעיף קטן (א), שר הכלכלה והתעשייה, באישור הוועדה, רשאי להאריך את התקופה האמורה באותו סעיף קטן בתקופה נוספת שלא תעלה על שנה.

{{ח:סעיף|11|תחילה}}
{{ח:תת|(א)}} תחילתו של חוק זה, למעט {{ח:פנימי|סעיף 3|סעיף 3(א), (ב) ו־(ו)}}, שלושה חודשים מיום פרסומו (בחוק זה – יום התחילה).
{{ח:תת|(ב)}} תחילתו של {{ח:פנימי|סעיף 3|סעיף 3(א), (ב) ו־(ו)}}, ארבעה חודשים מיום פרסומו, ואולם השרים רשאים לדחות, בצו, את מועד תחילתם של {{ח:פנימי|סעיף 3|הסעיפים הקטנים האמורים}}, לתקופה שלא תעלה על ארבעה חודשים, לשם התקנת תקנות כאמור בסעיף קטן (ג); בתקנות כאמור יקבעו השרים גם את מועד התחילה של אותם סעיפים קטנים.
{{ח:תת|(ג)}} השרים, באישור הוועדה, רשאים לקבוע הוראות לעניין אופן החלת הוראות {{ח:פנימי|סעיף 3|סעיפים 3(א), (ב) ו־(ו)}} {{ח:פנימי|סעיף 4|ו־4}} על הגופים המנויים {{ח:פנימי|סעיף 3|באותם סעיפים}}, כולם או חלקם, אם נוכחו כי יש צורך בהתקנת תקנות כאמור; תקנות כאמור יכול שיכללו פטור מהוראות הסעיפים האמורים או מועדי תשלום מאוחרים מהמועדים הקבועים בהם, והכול בהתאם לתנאים שיקבעו, ורשאים הם לקבוע בדרך האמורה פטור או מועדים מאוחרים כאמור לסוגים שונים של ספקים או של עסקאות.

{{ח:סעיף|12|תחולה וסייגים לתחולה}}
{{ח:תת|(א)}} חוק זה יחול על חוזה שנכרת ביום התחילה ואילך, ולעניין מזמין שהוא אחד מהגופים המנויים {{ח:פנימי|סעיף 3|בסעיף 3(א), (ב) ו־(ו)}} – על חוזה שנכרת החל במועד תחילתם של אותם סעיפים קטנים כאמור {{ח:פנימי|סעיף 11|בסעיף 11(ב) או (ג)}}, לפי העניין.
{{ח:תת|(ב)}} חוק זה לא יחול על חוזה שנכרת בעקבות הליך לפי {{ח:חיצוני|חוק חובת המכרזים|חוק חובת המכרזים, התשנ״ב–1992}}, או לפי חוק אחר, שפורסם לפני המועדים הקבועים בסעיף קטן (א), לפי העניין.
{{ח:תת|(ג)}} חוק זה לא יחול על עסקאות בין מוסדות בריאות לספקים לצורך מתן שירותים בהתאם {{ח:חיצוני|חוק ביטוח בריאות ממלכתי|לחוק ביטוח בריאות ממלכתי}}, ואולם השרים ושר הבריאות, באישור הוועדה, רשאים לקבוע כי הוראות {{ח:פנימי|סעיף 3|סעיף 3(א), (ב), (ו) ו־(ח)}} יחולו, בשינויים המחויבים, על עסקאות כאמור, כולן או חלקן, והכול בהתאם לתנאים שיקבעו, דרך כלל או בהתייחס לסוגים שונים של מוסדות בריאות או של ספקים; בסעיף קטן זה –
{{ח:תת|סוג=הגדרה}} ”בית חולים ציבורי“ – כל אחד מאלה:
{{ח:תתתת|(1)}} בית חולים ממשלתי;
{{ח:תתתת|(2)}} בית חולים שבבעלות קופת חולים;
{{ח:תתתת|(3)}} בית חולים שבבעלות רשות מקומית;
{{ח:תתתת|(4)}} בית חולים שהוא תאגיד שהוא מוסד ציבורי כהגדרתו {{ח:חיצוני|פקודת מס הכנסה#סעיף 9.2|בסעיף 9(2) לפקודת מס הכנסה}};
{{ח:תתתת|(5)}} בית חולים שאינו בית חולים כאמור בפסקאות (1) עד (4), שבתעודת רישומו לפי {{ח:חיצוני|פקודת בריאות העם|פקודת בריאות העם, 1940}}, כלולות עמדות לרפואה דחופה (מיון);
{{ח:תת|סוג=הגדרה}} ”חוק ביטוח בריאות ממלכתי“ – {{ח:חיצוני|חוק ביטוח בריאות ממלכתי|חוק ביטוח בריאות ממלכתי, התשנ״ד–1994}};
{{ח:תת|סוג=הגדרה}} ”מבוטח“ – כהגדרתו {{ח:חיצוני|חוק ביטוח בריאות ממלכתי|בחוק ביטוח בריאות ממלכתי}};
{{ח:תת|סוג=הגדרה}} ”מוסדות בריאות“ – כל אחד מאלה:
{{ח:תתתת|(1)}} קופת חולים כהגדרתה {{ח:חיצוני|חוק ביטוח בריאות ממלכתי|בחוק ביטוח בריאות ממלכתי}};
{{ח:תתתת|(2)}} בית חולים ציבורי;
{{ח:תתתת|(3)}} אגודת מגן דוד אדום בישראל שהוקמה {{ח:חיצוני|חוק מגן דוד אדום|בחוק מגן דוד אדום, התש״י–1950}}.
{{ח:תת|(ד)}} הוראות {{ח:פנימי|סעיף 3|סעיף 3(ו)}} לא יחולו על רשות מקומית בהבראה, אולם בתום שנתיים מיום התחילה רשאים השרים, באישור שר הפנים והוועדה, לקבוע כי הוראות {{ח:פנימי|סעיף 3|הסעיף האמור}} יחולו גם על רשויות מקומיות בהבראה, כולן או חלקן, בתנאים שיקבעו; בסעיף קטן זה, ”רשות מקומית בהבראה“ – כל אחת מאלה:
{{ח:תתת|(1)}} רשות מקומית שאושרה לה תכנית הבראה לפי {{ח:חיצוני|פקודת העיריות#סעיף 140ד|סעיף 140ד לפקודת העיריות}}, או {{ח:חיצוני|פקודת המועצות המקומיות#סעיף 35ד|סעיף 35ד לפקודת המועצות המקומיות}}, כל עוד תכנית ההבראה בתוקף;
{{ח:תתת|(2)}} רשות מקומית שמונה לה חשב מלווה לפי {{ח:חיצוני|פקודת העיריות#סעיף 142ב|סעיף 142ב לפקודת העיריות}} או לפי הוראות {{ח:חיצוני|פקודת העיריות#סעיף 142ב|הסעיף האמור}} כפי שהוחלו {{ח:חיצוני|פקודת המועצות המקומיות#סעיף 34א|בסעיף 34א לפקודת המועצות המקומיות}} או {{ח:חיצוני|חוק איגודי ערים#סעיף 17ד|בסעיף 17ד לחוק איגודי ערים, התשט״ו–1955}}, כל עוד מינויו של החשב המלווה בתוקף.
{{ח:תת|(ה)}} חוק זה לא יחול על עסקאות בין משרד הביטחון ובין תאגיד שהיקף ההתקשרויות ביניהם, בממוצע שנתי, הוא 500 מיליון שקלים חדשים לכל הפחות; אין בהוראה זו כדי לפטור את התאגיד מחובותיו לפי הוראות חוק זה לעניין מועדי התשלום לספקיו.

{{ח:סעיף|13|תקנות ראשונות}}
{{ח:ת}} תקנות ראשונות לפי {{ח:פנימי|סעיף 3|סעיף 3(ד)}} יובאו לאישור הוועדה בתוך חמישה חודשים מיום קבלתו בכנסת.

{{ח:סעיף|14|דיווח לכנסת}}
{{ח:ת}} שר האוצר, באישור הוועדה, יקבע בתוך שישה חודשים מיום התחילה הוראות לעניין דיווחים שיימסרו לוועדה על יישום החוק, לרבות בעניינים אלו:
{{ח:תת|(1)}} הגופים שיהיו חייבים במסירת דיווח;
{{ח:תת|(2)}} מועדי הדיווח;
{{ח:תת|(3)}} חובת מסירת דיווח לגורמים נוספים, כפי שיקבע.
{{ח:ת}} {{ח:הערה|פורסמו {{ח:חיצוני|תקנות מוסר תשלומים לספקים (דיווח על יישום החוק) (הוראת שעה)|תקנות מוסר תשלומים לספקים (דיווח על יישום החוק) (הוראת שעה), התשפ״א–2021}}.}}

{{ח:חתימות|התקבל בכנסת ביום כ״ב באדר התשע״ז (20 במרס 2017).}}
* '''אלי כהן'''
שר הכלכלה והתעשייה
* '''בנימין נתניהו'''
ראש הממשלה
* '''משה כחלון'''
שר האוצר
* '''ראובן ריבלין'''
נשיא המדינה
* '''יולי יואל אדלשטיין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]